钦定古今图书集成/明伦汇编/氏族典/第428卷 > 赵才
## 钦定古今图书集成/明伦汇编/氏族典/第428卷 > 赵才

按《隋书赵才传》：“才字孝才，张掖酒泉人也。祖隗，魏乐
浪太守。父寿，周顺政太守。才少骁武，屡以军功迁上
仪同三司，配事晋王。及王为太子，拜右虞候。率即位，
迁右骁卫将军。以藩邸旧臣，渐见亲待。才亦恪勤匪懈，所在有声。从征吐谷浑，以为行军总管。及辽东之
役，再出碣石，道还，授右候卫大将军。时帝每有巡幸”，
才恒为斥堠，肃遏奸非，无所回避。宇文化及弑逆，才
郁郁不得志。俄而化及为窦建德所破，才复见掳，心
弥不平，数日而卒。